חזרה לתוכן העניינים

# שימוש בכלי מנהל הרשת

סקירה
חבילות מנהל רשת

- יצירת חבילה חדשה
- פתיחת חבילה קיימת

הגדרה של סיסמת מנהל רשת
הגדרות כלי מנהל רשת
פרופילי מנהל רשת
שיקולי נוהל כניסה יחיד עבור Windows Vista* ו- Windows* 7

- פרופיל מתמיד
- חיבור טרום-כניסה
- רשתות מנועות
- חיבור העברת קול באינטרנט (VoIP)

הגדרות יישום
הגדרות מתאם
קבוצות EAP-FAST A-ID

## סקירה

כלי מנהל הרשת משמש ליצירת חבילות התקנה מותאמת אישית שניתן לייצא למערכות לקוח עם Microsoft Windows* XP‏, Windows Vista* ו- Windows* 7. כלי מנהל הרשת משמש לקביעת תצורה של הגדרות משתמש ופרופילי רשת WiFi משותפים. הכלי מיועד למשתמש עם הרשאות מנהל באותו מחשב.

כלי מנהל הרשת נמצא בתפריט התחלה של Windows Vista* או Windows 7‏. כמו כן, באפשרותך לגשת לתכונה מתוך מרכז הרשת והשיתוף.

יש לבחור בתכונה במהלך התקנה מותאמת אישית של תוכנית השירות לחיבור Intel® PROSet/Wireless WiFi, אחרת התכונה לא תוצג.

## חבילות מנהל רשת

חבילת מנהל רשת היא קובץ הפעלה הנפתח מעצמו, אשר כולל את פרופילי מנהל הרשת והגדרות משתמש אחרות. באפשרותך להעתיק או לשלוח חבילת מנהל רשת אל לקוחות ברשת שלך. בעת פעולת קובץ ההפעלה, התוכן מותקן ומוגדר במחשב היעד. אם פרופיל מהווה חלק מהחבילה, הוא קובע את האופן שבו מחשב היעד יתחבר לרשת ה- WiFi המסוימת. לקבלת מידע אודות פרופילים, ראה פרופילי מנהל רשת.

### יצירת חבילה חדשה

1. עבור משתמשי Windows Vista* ו- Windows* 7‏: בתפריט התחלה, לחץ על כל התוכניות > Intel PROSet Wireless > כלי מנהל רשת של WiFi‏.
2. הזן את הסיסמה כדי לגשת לכלי מנהל הרשת.
3. לחץ על צור חבילה חדשה.

> שם | תיאור
> --- | ---
> צור חבילה חדשה | יצירת חבילה שניתן לייצא למחשב לקוח. מחשב הלקוח יכול להיות עם מערכת Windows* XP‏, Windows Vista* או Windows* 7. יכולות החבילה משתנות בהתאם למערכת ההפעלה של הלקוח. חבילה זו מאפשרת ייצוא של פרופילי טרום כניסה/משותף ומתמיד מסוג EAP עם אימות 802.1X‏. עם זאת, יש יוצאי דופן בייצוא פרופילי נוהל כניסה יחיד ללקוחות Windows Vista* ו- Windows* 7‏. ראהפרופילי מנהל רשת.
> פתח חבילה קיימת | בחר כדי לעיין ולפתוח חבילה קיימת.

4. לחץ על אישור.
5. קבע את תצורת האפשרויות הבאות שייכללו בחבילה:

> שם | תיאור
> --- | ---
> פרופילים | לחץ על כלול פרופילים בחבילה זו (אפשרות זו אמורה להיות מסומנת כבר). ניתן לשתף פרופילים עם משתמשים אחרים. לקבלת מידע נוסף והוראות, לחץ כאן על פרופילים.
> הגדרות יישום | לחץ על הכרטיסייה הגדרות יישום. לחץ על כלול הגדרות יישום בחבילה זו (אפשרות זו אמורה להיות מסומנת כבר). ציין את הגדרות היישום שיאופשרו. לקבלת מידע נוסף והוראות, לחץ כאן על הגדרות יישום.
> הגדרות מתאם | לחץ על הכרטיסייה הגדרות מתאם. לחץ על כלול הגדרות מתאם בחבילה זו. ציין את הערכים ההתחלתיים עבור הגדרות המתאם, שבשימוש במחשב זה. לקבלת מידע נוסף והוראות, לחץ כאן על הגדרות מתאם.
> קבוצות EAP-FAST A-ID | לחץ על הכרטיסייה קבוצות EAP-FAST A-ID‏. לחץ על כלול קבוצות A-ID‏. הוסף קבוצת זיהוי סמכות (A-ID) כדי לתמוך בתעודות גישה מאובטחות (PAC) מרובות מזיהויי סמכות מרובים. לקבלת מידע נוסף והוראות, לחץ כאן על קבוצות EAP-FAST A-ID‏.

6. לחץ על סגירה.
7. ההודעה הבאה תוצג: החבילה הנוכחית שונתה. האם ברצונך לשמור את השינויים?
8. לחץ על כן. שמור את קובץ ההפעלה בספרייה בכונן הדיסק המקומי.
9. לחץ על שמור. הקובץ נוצר.
10. לחץ על סיום כדי להציג את תוכן החבילה.
    - אם ברצונך להשתמש בתצורת החבילה במחשב מנהל הרשת, לחץ על החל חבילה זו על מחשב זה.
    - העתק את קובץ ההפעלה למחשב של משתמש, כדי להתקין את התצורה שנשמרה בחבילה. בעת הפעלת קובץ החבילה, זוהי התקנה שקטה.
11. לחץ על אישור.

> הערה: כדי לשמור את החבילה, באפשרותך גם לבחור שמור חבילה בתפריט קובץ.

### פתיחת חבילה קיימת

1. עבור משתמשי Windows Vista* ו- Windows* 7‏: בתפריט התחלה, לחץ על כל התוכניות > Intel PROSet Wireless > כלי מנהל רשת של WiFi‏.
2. הזן את הסיסמה כדי לגשת לכלי מנהל הרשת.
3. בחלון פתח חבילת מנהל רשת, לחץ על פתח חבילה קיימת כדי לערוך חבילה קיימת.
4. לחץ על עיון.... אתר את קובץ ההפעלה של החבילה.
5. לחץ על פתיחה. בצע את העדכונים בהגדרות החבילה.
6. כאן באפשרותך להוסיף, להסיר ולהעתיק פרופילים. נוסף על כך, באפשרותך ללחוץ על מאפיינים כדי לעדכן את הגדרות האבטחה של פרופיל.
7. לחץ על סגירה.
8. ההודעה הבאה תוצג: החבילה הנוכחית שונתה. האם ברצונך לשמור את השינויים?
9. לחץ על כן. שמור את קובץ ההפעלה בספרייה בכונן הדיסק המקומי.
10. לחץ על שמור. הקובץ נוצר.
11. לחץ על סיום כדי להציג את תוכן החבילה.

- אם ברצונך להשתמש בתצורת החבילה במחשב מנהל הרשת, לחץ על החל חבילה זו על מחשב זה.
- העתק את קובץ ההפעלה למחשב של משתמש, כדי להתקין את התצורה שנשמרה בחבילה. בעת הפעלת קובץ החבילה, זוהי התקנה שקטה.

12. לחץ על אישור.

> הערה: כדי לערוך חבילת מנהל רשת, באפשרותך גם לבחור פתח חבילה בתפריט קובץ.

> הערה: בעת יצירה של חבילת מנהל רשת עבור מערכת Windows* XP Professional x64 Edition, קובצי השפה ממוקמים בתיקיות ‎\XP\Docs ו- ‎\XP\x64\Install\Lang באותה מערכת.

ראה:

- פרופילי מנהל רשת
- הגדרה של סיסמת מנהל רשת
- הגדרות כלי מנהל רשת

## פרופילי מנהל רשת

פרופילי מנהל רשת שייכים למנהל הרשת או למנהל המחשב והמנוהלים על ידו. פרופילים אלה משותפים לכל המשתמשים במחשב זה. עם זאת, משתמשי קצה אינם יכולים לשנות פרופילים אלה. ניתן לשנות פרופילים רק מכלי מנהל הרשת, אשר מוגן בסיסמה. ישנם שני סוגים של פרופילי מנהל רשת: מתמיד או טרום כניסה/משותף. נוסף על כך, באפשרותך לקבוע תצורה של הגדרות העברת קול באינטרנט (VoIP), לשם ייצוא ליישום טלפון תוכנה.

## שיקולי נוהל כניסה יחיד עבור Windows Vista* ו- Windows* 7

המידע הבא חל רק על פרופילי נוהל כניסה יחיד (SSO) שנוצרו עבור לקוחות Windows Vista* ו- Windows* 7‏.

- אין תמיכה בפרופילים מתמידים. בעת ייצוא החבילה, המערכת מתעלמת מפרופילים מתמידים.
- אין תמיכה בתעודות שמורות בפרופילים שהינם מסוג מתמיד וגם טרום כניסה/משותף.
  - פרופילי תעודות שמורות הופכים לפרופילי בקשת תעודות.
  - פרופילים מתמידים וגם טרום כניסה/משותף, משתמשים בתעודות מחשב, פרט לפרופילי TTLS‏.
  - אין תמיכה בפרופילים מתמידים וגם טרום כניסה/משותף עם TTLS‏. יש תמיכה רק בפרופילי טרום כניסה/משותף עם TTLS‏.
- אין תמיכה בטרום כניסה עבור פרופילי TLS (כולל פרופילים עם TLS כשיטת מנהור).
  - לא נעשה ניסיון לחיבור במהלך כניסת משתמש. TLS משתמש באישורי משתמש לאחר כניסת המשתמש.
  - אין תמיכה באישורי מחשב לחיבור משתמש.
  - בזמן הייבוא, הגדרת אישור מחשב תהפוך להגדרת אישור משתמש.

לקבלת מידע ספציפי על כל סוג פרופיל, ראה:

- פרופילי SSO TTLS
- פרופילי SSO EAP-SIM
- פרופילי SSO EAP-AKA
- פרופילי SSO LEAP
- פרופילי SSO EAP-FAST
- פרופילי SSO PEAP-GTC
- SSO PEAP-MS-CHAP-V2
- פרופילי SSO PEAP-TLS
- פרופילי SSO TLS

### פרופיל מתמיד

פרופילים מתמידים מיושמים בזמן אתחול או כאשר משתמשים אינם מחוברים למחשב. לאחר שמשתמש מתנתק, פרופיל מתמיד שומר על חיבור אלחוטי עד כיבוי המחשב או עד שמשתמש אחר מתחבר אליו.

הערה: פרופילים מתמידים אינם נתמכים ב- Windows Vista* או Windows* 7. ראה שיקולי נוהל כניסה יחיד עבור Windows Vista* ו- Windows* 7‏.

נקודות מפתח של פרופיל מתמיד:

- ניתן ליצור את סוגי הפרופילים הבאים כפרופילים מתמידים:
  - כל הפרופילים שאינם מחייבים אימות 802.1X (לדוגמה, אימות פתוח עם הצפנת WEP, אימות פתוח ללא הצפנה).
  - כל הפרופילים עם אימות 802.1X שהתעודות שלהם שמורות: LEAP או EAP-FAST‏.
  - פרופילים עם הגדרות אבטחה הכוללים את האפשרות "השתמש בשם המשתמש והסיסמה הבאים".
  - פרופילים המשתמשים באישור המחשב לאימות.
  - פרופילי WPA-ארגוני שאינם משתמשים באישור משתמש.
  - פרופילי WPA-אישי.
- פרופילים מתמידים מוחלים עם הפעלת המערכת ולאחר יציאה של המשתמש.

> הערה: תוכנית השירות לחיבור WiFi תומכת בהרשאות (אישורי) מחשב. עם זאת, הן אינן מוצגות ברשימות ההרשאות.

#### יצירת פרופיל מתמיד עבור חבילת לקוח

להלן הוראות כלליות עבור סוג זה של פרופיל מנהל. לקבלת מידע מפורט יותר והגבלות, ראה יצירת פרופילים עבור Windows*.

1. עבור משתמשי Windows Vista* ו- Windows* 7‏: בתפריט התחלה, לחץ על כל התוכניות > Intel PROSet Wireless > כלי מנהל רשת של WiFi‏.
2. הזן את הסיסמה כדי לגשת לכלי מנהל הרשת.
3. בחר צור חבילה חדשה או פתח חבילה קיימת. עבור חבילה קיימת, אתר את מיקומה. לאחר מכן לחץ על אישור.
4. לחץ על כלול פרופילים בחבילה זו.
5. לחץ על מתמיד.
6. לחץ על הוספה כדי לפתוח את הגדרות כלליות.
7. שם פרופיל: הזן שם פרופיל תיאורי.
8. שם רשת WiFi‏ (SSID‏): הזן את מזהה הרשת.
9. מצב הפעלה: רשת (תשתית) נבחרת כברירת מחדל.
10. סוג פרופיל מנהל הרשת: מתמיד: פעיל כאשר אף משתמש אינו מחובר נבחר.
11. לחץ על הבא.
12. לחץ על אבטחה ארגונית כדי לפתוח את הגדרות אבטחה. לקבלת מידע על קביעת תצורה של אבטחת 802.1X, ראה TLS‏, TTLS‏, PEAP‏, LEAP או EAP-FAST‏.
13. לחץ על אישור.

#### הסרת פרופיל מתמיד מחבילה

1. בכרטיסייה מתמיד, לחץ על הפרופיל.
2. לחץ על הסר.

#### העתקת פרופיל מתמיד לחבילה

באפשרותך להעתיק פרופיל קיים ולתת להעתק שם חדש. ייתכן שתרצה לעשות זאת כדי שיהיו ברשותך שני פרופילים דומים. כדי להעתיק פרופיל:

1. בחר את הפרופיל.
2. לחץ על העתק.
3. הזן שם פרופיל חדש.
4. לחץ על אישור.

הפרופיל החדש נשמר. לפרופיל חדש זה מאפיינים זהים לאלה של המקורי.

#### עריכת פרופיל מתמיד לחבילה

1. בחר את הפרופיל.
2. לחץ על מאפיינים.
3. ערוך את המאפיינים של הפרופיל החדש לפי ההוראות שניתנו ב"יצירת פרופיל מתמיד".

### פרופילי טרום-כניסה/משותף

פרופילי טרום-כניסה/משותף מיושמים לאחר התחברות משתמש. אם מותקנת תמיכה בנוהל כניסה יחיד (Single Sign On), החיבור מבוצע לפני רצף הכניסה (טרום-כניסה/משותף) של Windows‏. אם לא מותקנת תמיכה בנוהל כניסה יחיד, הפרופיל מוחל לאחר שהפעלת המשתמש הופכת פעילה. פרופילי טרום-כניסה/משותפים תמיד מופיעים בראש הרשימה פרופילים. משתמשים יכולים עדיין לקבוע סדר עדיפויות לפרופילים שהם יצרו, אך אין באפשרותם לקבוע מחדש את העדיפויות של פרופילי טרום-כניסה/משותפים. היות שפרופילים אלה מופיעים בראש רשימת הפרופילים, תוכנית השירות לחיבור WiFi מנסה אוטומטית להתחבר תחילה לפרופילי מנהל הרשת לפני פרופילים שנוצרו על-ידי משתמש.

> הערה: רק מנהלי מערכת יכולים ליצור או לייצא פרופילי טרום כניסה או פרופילים משותפים.

נקודת מפתח של חיבור טרום כניסה:

- חיבור טרום-כניסה מופעל רק בכניסה ל- Windows‏.
- ניתן ליצור את סוגי הפרופילים הבאים כפרופילי טרום-כניסה/משותף:
  - פרופילי 802.1X מסוג PEAP‏, TTLS או EAP-FAST המשתמשים בתעודות "השתמש בשם המשתמש והסיסמה של הכניסה ל- Windows" או "השתמש בשם המשתמש והסיסמה הבאים" בעת קביעת הגדרות האבטחה של הפרופיל.
  - פרופילי LEAP המשתמשים בתעודות "בקשת שם משתמש וסיסמה" בעת קביעת הגדרות האבטחה של הפרופיל.
  - פרופילי 802.1X מסוג PEAP או TTLS עם אישורי משתמש או מחשב (למשתמש צריכות להיות הרשאות מנהל כדי להשתמש באישורי מחשב).
  - פרופילי TLS המשתמשים באישורים דיגיטליים כדי לאמת את זהות הלקוח והשרת.
  - פרופילי EAP-SIM המשתמשים בכרטיס מודול זהות מנוי (SIM) כדי לאמת את האישורים ברשת.
  - כל הפרופילים המשותפים או מבוססי המשתמש שאינם 802.1X (פתוח או WEP‏).
- פרופיל טרום-כניסה/משותף מוחל בזמן כניסת משתמש ל- Windows‏.

#### מצב חיבור טרום-כניסה/משותף

> הערה: אם תכונות נוהל כניסה יחיד או חיבור טרום-כניסה אינן מותקנות, מנהל מערכת עדיין יכול ליצור פרופילי טרום-כניסה/משותף לייצוא למחשב משתמש.

להלן תיאור של פעולת התכונה חיבור טרום-כניסה מהפעלת המערכת. נקודת ההנחה היא שקיים פרופיל שמור. לפרופיל שמור זה יש הגדרות אבטחה חוקיות המסומנות ב"השתמש בשם המשתמש והסיסמה של הכניסה ל- Windows" והמוחלות בעת הכניסה ל- Windows‏.

1. לאחר הפעלת המערכת, הזן את התחום, שם המשתמש והסיסמה של הכניסה ל- Windows‏.
2. לחץ על אישור. דף מצב פרופיל טרום-כניסה/משותף מציג את התקדמות חיבור הרשת. לאחר התחברות מתאם ה- WiFi לנקודת הגישה לרשת, דף המצב נסגר והמשתמש נכנס ל- Windows‏.
   - אם נקודת הגישה המתאימה דוחה את התעודות שלך במהלך חיבור משותף, תעודות הפרופיל מבקשות את תעודות המשתמש שלך.
   - הזן את התעודות שלך.
   - לחץ על אישור. הפרופיל מוחל ודף המצב מציג את התקדמות החיבור עד לכניסה ל- Windows.
   - כדי לבחור פרופיל אחר, לחץ על ביטול בדף תעודות.

> הערה: רק משתמש שאומת במחשב יכול לגשת לתעודת (הרשאת) משתמש. לכן, משתמש צריך להיכנס למחשב פעם אחת (באמצעות חיבור מחווט, פרופיל חלופי או כניסה מקומית), לפני שישתמש בפרופיל טרום-כניסה/משותף שמבצע אימות עם תעודת משתמש.

ביציאה מהמערכת, כל חיבור אלחוטי מנותק ופרופיל מתמיד (אם זמין) מוחל. בנסיבות מסוימות, כדאי לשמור על החיבור הפעיל (לדוגמה, אם יש לטעון בשרת נתונים ספציפיים למשתמש לאחר היציאה מהמערכת או בעת שימוש בפרופילים נודדים). כדי להשיג פונקציונליות זו, צור פרופיל המסומן הן כטרום-כניסה/משותף והן כמתמיד. אם פרופיל שכזה פעיל כאשר המשתמש יוצא מהמערכת, החיבור נשמר.

#### יצירת פרופיל טרום כניסה/משותף עבור חבילת לקוח

להלן הוראות כלליות עבור סוג זה של פרופיל מנהל. לקבלת מידע מפורט יותר והגבלות, ראה יצירת פרופילים עבור Windows*.

1. עבור משתמשי Windows Vista* ו- Windows* 7‏: בתפריט התחלה, לחץ על כל התוכניות > Intel PROSet Wireless > כלי מנהל רשת של WiFi‏.
2. הזן את הסיסמה כדי לגשת לכלי מנהל הרשת.
3. בחר צור חבילה חדשה או פתח חבילה קיימת. עבור חבילה קיימת, אתר את מיקומה. לאחר מכן לחץ על אישור.
4. לחץ על כלול פרופילים בחבילה זו.
5. לחץ על טרום-כניסה/משותף.
6. לחץ על הוספה כדי לפתוח את הגדרות כלליות.
7. שם פרופיל: הזן שם פרופיל תיאורי.
8. שם רשת WiFi‏ (SSID‏): הזן את מזהה הרשת.
9. מצב הפעלה: רשת (תשתית) נבחרת כברירת מחדל.
10. סוג פרופיל מנהל הרשת: טרום-כניסה/משותף: פעיל כאשר משתמש מחובר. פרופיל זה משותף לכל המשתמשים. סוג פרופיל זה נבחר כבר.
11. לחץ על הבא.
12. לחץ על מתקדם כדי לפתוח את הגדרות מתקדמות. קבע את התצורה של ההגדרות המתקדמות ולאחר מכן חזור להוראות אלה.
13. לחץ על אישור כדי לסגור את ההגדרות המתקדמות.
14. לחץ על אבטחה ארגונית כדי לפתוח את הגדרות אבטחה. לקבלת מידע על קביעת תצורה של אבטחת 802.1X, ראה EAP-SIM‏, TLS‏, TTLS‏, PEAP‏, LEAP‏, EAP-FAST‏.
15. לחץ על אישור כדי לשמור את הפרופיל ולהוסיף אותו לרשימת פרופילי מנהל הרשת.

> הערה: אם נוצר כבר חיבור מתמיד, המערכת מתעלמת מפרופיל טרום-כניסה/משותף, אלא אם כן הפרופיל מוגדר עם אפשריות טרום-כניסה/משותף וחיבור מתמיד גם יחד.

#### הסרת פרופיל טרום כניסה/משותף מחבילה

1. בכרטיסייה מתמיד, לחץ על הפרופיל.
2. לחץ על הסר.

#### העתקת פרופיל טרום כניסה/משותף לחבילה

באפשרותך להעתיק פרופיל קיים ולתת להעתק שם חדש. באפשרותך לערוך את הפרופיל החדש. ייתכן שתרצה לעשות זאת כדי שיהיו ברשותך שני פרופילים דומים. כדי להעתיק פרופיל:

1. בחר את הפרופיל.
2. לחץ על העתק.
3. הזן שם פרופיל חדש.
4. לחץ על אישור.

הפרופיל החדש נשמר. לפרופיל חדש זה מאפיינים זהים לאלה של המקורי.

#### עריכת פרופיל טרום כניסה/משותף עבור חבילה

1. בחר את הפרופיל.
2. לחץ על מאפיינים.
3. ערוך את המאפיינים של הפרופיל החדש לפי ההוראות שניתנו ב"יצירת פרופיל מתמיד".

לקבלת מידע נוסף, לחץ על "יצירת פרופילי מנהל רשת עבור אבטחה ארגונית".

### רשתות מנועות

באפשרות מנהלי רשת למנוע חיבור של רשתות מסוימות. לאחר שרשת צוינה כמנועה, רק מנהל רשת יכול להסיר אותה מרשימת הפריטים המנועים. הרשת המנועה מוצגת בניהול רשימת הפריטים המנועים ומצוינת באמצעות הסמל:

הערה: לא זמין לחבילות Windows Vista* ו- Windows* 7‏.

כדי לכלול רשת ברשימת הפריטים המנועים:

1. לחץ על כלול פרופילים בחבילה זו.
2. לחץ על מנועים.
3. לחץ על הוספה כדי לפתוח את מניעת רשת (SSID‏).
4. שם רשת: הזן את שם הרשת שברצונך להוסיף לרשימת המנועים.
5. לחץ על אישור כדי להוסיף את שם הרשת לרשימת המנועים.

כדי להסיר רשת מרשימת הפריטים המנועים:

1. בחר את שם הרשת מרשימת הפריטים המנועים.
2. לחץ על הסר. הרשת נמחקת מרשימת המנועים.

### חיבור העברת קול באינטרנט (VoIP)

תוכנית השירות לחיבור WiFi תומכת ביישומי טלפון-תוכנה VoIP של צד שלישי. יישומי VoIP של צד שלישי תומכים בדחיסה/פריסה (CODEC) של קול. לרוב, דחיסה/פריסה מספקת יכולת דחיסה כדי לשמור על רוחב הפס של הרשת. תוכנית השירות לחיבור WiFi תומכת בתקני הפריסה/דחיסה (CODEC) הבאים של International Telecommunications Union‏ (ITU‏):

> קודק | אלגוריתם
> --- | ---
> ITU G.711 | PCM‏ (Pulse Code Modulation)
> ITU G.722 | SBADPCM‏ (Sub-Band Adaptive Differential Pulse Code Modulation)
> ITU G.723 | Multi-rate Coder
> ITU G.726 | ADPCM‏ (Adaptive Differential Pulse Code Modulation)
> ITU G.727 | Variable-Rate ADPCM
> ITU G.728 | LD-CELP‏ (Low-Delay Code Excited Linear Prediction)
> ITU G.729 | CS-ACELP‏ (Conjugate Structure Algebraic-Code Excited Linear Prediction)

באפשרות מנהל רשת לייצא הגדרות VoIP, כדי להגדיר קצבי נתונים שונים לדחיסה/פריסה וקצבי מסגרת, לשם שיפור איכות הקול בשידורי VoIP‏. כדי ליצור פרופיל VoIP‏:

הערה: בדוק שהאפשרות העברת קול באינטרנט אינה מנוטרלת בהגדרות יישום של כלי מנהל הרשת. אפשרות זו מאופשרת כברירת מחדל.

1. לחץ על כלול פרופילים בחבילה זו.
2. לחץ על VoIP‏.
3. לחץ על הוספה כדי לפתוח את הדף צור פרופיל VoIP‏.
4. בחר את רוחב הפס של הדחיסה/פריסה, שימוש ביישום וקצב מסגרות. לנתוני קול:

> ל- G711 מסגרת של 10 מילי-שנייה עם קצב סיביות של ‎64 kbps
> ל- G722 מסגרת של 10 מילי-שנייה עם קצב סיביות של ‎64 kbps
> ל- G723 מסגרת של 30 מילי-שנייה עם קצב סיביות של ‎5.3 kbps או ‎6.4 kbps
> ל- G726-32 מסגרת של 10 מילי-שנייה עם קצב סיביות של ‎32 kbps
> ל- G728 מסגרת של 2.5 מילי-שנייה עם קצב סיביות של ‎16 kbps
> ל- G729 מסגרת של 10 מילי-שנייה עם קצב סיביות של ‎10 kbps

> בחר פרמטרים מהתפריטים הנפתחים.

> קודק | שימוש | קצב מסגרות
> --- | --- | ---
> G711_64kbps G722_64kbps G722_56kbps G722_48kbps G722_1_32kbps G722_1_24kbps G722_1_16kbps G726_16kbps G726_24kbps G726_32kbps G726_40kbps G728_16kbps G729a_8kbps G729e_11_8kbps GIPS_iPCM_VARIABLE G722_2_VARIABLE | קול אינטראקטיבי ועידת אודיו נתונים קוליים וידיאו זרימת אודיו | 20 30

5. לחץ על אישור כדי לחזור לרשימה פרופילים.
6. לחץ על סגור כדי לשמור את הגדרות הפרופיל לחבילה.

## הגדרות יישום

באפשרות מנהל רשת לקבוע את תצורת הגדרות היישום של תוכנית השירות לחיבור WiFi כדי לשלוט באופן התפקוד של היישום במחשב המשתמש וכדי לבחור את רמת השליטה שתהיה למשתמשים על צדדים שונים של החיבורים האלחוטיים שלהם. ראה הגדרות יישום.

## הגדרות מתאם

מנהל רשת יכול לקבוע את תצורת הגדרות המתאם של מתאם ה- WiFi המותקן במחשב המשתמש. ראה "הגדרות מתאם".

## קבוצות EAP-FAST A-ID

הערה: תכונה זו אינה זמינה אם CCXv4 לא נבחר בהגדרות יישום של כלי מנהל הרשת.

זיהוי סמכות (A-ID) הוא שרת ה- RADIUS שמספק קבוצות A-ID של תעודות גישה מאובטחות (PAC‏). קבוצות A-ID משותפות לכל משתמשי המחשב ומאפשרות לפרופילי EAP-FAST לתמוך ב- PAC מרובים מ- A-ID מרובים. באפשרות מנהל הרשת להגדיר מראש את תצורת קבוצות ה- A-ID, ולבצע את ההתקנה דרך חבילת מנהל רשת במחשב של משתמש. כאשר פרופיל רשת אלחוטית נתקל בשרת עם זיהוי סמכות (A-ID) בתוך אותה קבוצת זיהויי סמכות המצוינת בפרופיל הרשת האלחוטית, הוא משתמש בתעודת גישה מאובטחת (PAC) זו מבלי לבקש הנחיה מהמשתמש.

הוספת קבוצת A-ID‏:

1. בחר כלול קבוצות A-ID‏.
2. לחץ על הוספה.
3. הזן שם קבוצת A-ID חדש.
4. לחץ על אישור. קבוצת ה- A-ID מתווספת לרשימה קבוצת AID‏.

אם קבוצת ה- A-ID נעולה, לא ניתן להוסיף A-ID נוספים לקבוצה.

הוספת A-ID לקבוצת A-ID‏:

1. בחר קבוצה מהרשימה קבוצות A-ID‏.
2. לחץ על הוספה במקטע A-IDs‏.
3. בחר A-ID‏.
4. לחץ על אישור. ה- A-ID מתווסף לרשימה.

חזרה לראש הדף

חזרה לתוכן העניינים

סימנים מסחריים וכתבי ויתור