กลับไปที่สารบัญ

# การตั้งค่าอแด็ปเตอร์ (ผู้ดูแลระบบ)

หน้าจอการตั้งค่าอแด็ปเตอร์จะควบคุมและแสดงคุณสมบัติของอุปกรณ์สำหรับอแด็ปเตอร์ WiFi ที่ติดตั้งในเครื่องคอมพิวเตอร์ การตั้งค่าบางอย่างที่แสดงในรายการด้านล่างนี้ไม่สามารถใช้ได้กับอแด็ปเตอร์บางรุ่น โปรดดูคำอธิบายการตั้งค่า

ซอฟต์แวร์ Intel® PROSet/Wireless WiFi เวอร์ชันนี้รองรับอแด็ปเตอร์ต่อไปนี้:

- Intel® Centrino® Ultimate-N 6300
- Intel® Centrino® Advanced-N + WiMAX 6250
- Intel® Centrino® Advanced-N 6200
- Intel® WiMAX/WiFi Link 5350
- Intel® WiMAX/WiFi Link 5150
- Intel® WiFi Link 5300
- Intel® WiFi Link 5300
- Intel® WiFi Link 1000
- Intel® Wireless WiFi Link 4965AGN
- Intel® Wireless WiFi Link 4965AG_
- Intel® PRO/Wireless 3945ABG Network Connection

## วิธีการเข้าถึง

1. เปิด เครื่องมือผู้ดูแลระบบ
2. เลือกเพื่อ สร้างแพ็คเกจใหม่ หรือ เปิดแพ็คเกจที่มีอยู่
3. คลิกแท็บ การตั้งค่าอแด็ปเตอร์ และคลิก รวมการตั้งค่าอแด็ปเตอร์ในแพ็คเกจนี้

## กำหนดค่า การตั้งค่าอแด็ปเตอร์

1. จากภายในเครื่องมือผู้ดูแลระบบ ให้คลิก รวมการตั้งค่าอแด็ปเตอร์ในแพ็คเกจนี้
2. สำหรับการตั้งค่าแต่ละรายการที่แสดงในตารางด้านล่าง เลือกตัวเลือกใดตัวเลือกหนึ่งต่อไปนี้:
   - ใช้ค่าเริ่มต้น: รีเซ็ตการตั้งค่าบนเครื่องของผู้ใช้ให้เป็นค่ามาตรฐาน
   - ไม่เปลี่ยนแปลง: (สำหรับผู้ใช้ Windows* XP เท่านั้น) เก็บค่าที่เลือกโดยผู้ใช้ ผู้ดูแลระบบตัดสินใจว่าไม่บังคับใช้การตั้งค่าทั้งหมดบนคอมพิวเตอร์ของผู้ใช้ ผู้ใช้สามารถเปลี่ยนแปลงการตั้งค่าอแด็ปเตอร์ WiFi จากเมนูขั้นสูงในยูทิลิตีการเชื่อมต่อ Intel® PROSet/Wireless WiFi
   - ไม่เปลี่ยนแปลง: (สำหรับผู้ใช้ Windows Vista* และ Windows* 7 เท่านั้น) เก็บค่าที่เลือกโดยผู้ใช้ ผู้ดูแลระบบตัดสินใจว่าไม่บังคับใช้การตั้งค่าทั้งหมดบนคอมพิวเตอร์ของผู้ใช้ ผู้ใช้สามารถเปลี่ยนการตั้งค่าอแด็ปเตอร์ WiFi ที่ตัวจัดการอุปกรณ์
   - เลือกค่า: ผู้ดูแลระบบเลือกค่าที่จะใช้บนคอมพิวเตอร์ของผู้ใช้

## คำอธิบายการตั้งค่าอแด็ปเตอร์ WiFi

ด้านล่างนี้คือรายละเอียดของการตั้งค่าอแด็ปเตอร์ WiFi

ชื่อ | คำอธิบาย
--- | ---
ขนาดแชนเนล 802.11n (2.4 GHz) | ตั้งขนาดแชนเนลสำหรับรับส่งข้อมูลไว้ที่ระดับสูงเพื่อเพิ่มประสิทธิภาพ ตั้งขนาดแชนเนลไว้ที่ อัตโนมัติ หรือ 20MHz โดย 20MHz จะถูกตั้งเป็นค่าเริ่มต้น ให้ใช้ 20MHz ถ้าแชนเนล 802.11n ถูกจำกัด การตั้งค่านี้ใช้กับอแด็ปเตอร์ที่รองรับ 802.11n เท่านั้น หมายเหตุ: การตั้งค่านี้ใช้ไม่ได้ กับอแด็ปเตอร์ต่อไปนี้: Intel® Wireless WiFi Link 4965AGN (ใช้ขนาดแชนเนล 20 MHz เท่านั้น)
ขนาดแชนเนล 802.11n (5.2 GHz) | ตั้งขนาดแชนเนลสำหรับรับส่งข้อมูลไว้ที่ระดับสูงเพื่อเพิ่มประสิทธิภาพ ตั้งขนาดแชนเนลไว้ที่ อัตโนมัติ หรือ 20MHz โดย อัตโนมัติ ถูกตั้งเป็นค่าเริ่มต้น ให้ใช้ 20MHz ถ้าแชนเนล 802.11n ถูกจำกัด การตั้งค่านี้ใช้กับอแด็ปเตอร์ที่รองรับ 802.11n เท่านั้น หมายเหตุ: การตั้งค่านี้ใช้ไม่ได้ กับอแด็ปเตอร์ต่อไปนี้: Intel® WiFi Link 1000 Intel® Wireless WiFi Link 4965AGN
โหมด 802.11n | มาตรฐาน 802.11n สร้างบนมาตรฐาน 802.11 ก่อนหน้านี้ โดยมีการเพิ่ม multiple-input multiple-output (MIMO) ทั้งนี้ MIMO จะเพิ่มปริมาณการรับส่งข้อมูลเพื่อปรับปรุงอัตราการถ่ายโอน เลือก ใช้งานแล้ว หรือ ยกเลิกใช้งาน เพื่อตั้งโหมด 802.11n ของอแด็ปเตอร์ WiFi โดย ใช้งานแล้ว ถูกตั้งเป็นค่าเริ่มต้น การตั้งค่านี้ใช้กับอแด็ปเตอร์ที่รองรับ 802.11n เท่านั้น หมายเหตุ: เพื่อให้อัตราการถ่ายโอนสูงกว่า 54 Mbps บนการเชื่อมต่อ 802.11n จะต้องเลือกความปลอดภัย WPA2*-AES สามารถเลือกไม่มีความปลอดภัย (ไม่มี) เพื่อเปิดใช้การตั้งค่าเครือข่ายและการแก้ไขปัญหา ผู้ดูแลระบบสามารถเปิดใช้งานหรือยกเลิกใช้งานการสนับสนุนสำหรับโหมดปริมาณการรับส่งข้อมูลในระดับสูง เพื่อลดการใช้พลังงานหรือปัญหาความขัดแย้งกับแบนด์อื่นๆ หรือปัญหาความเข้ากันได้
แชนเนลเฉพาะกิจ | หากคอมพิวเตอร์เครื่องอื่นๆ ในเครือข่ายเฉพาะกิจไม่ได้ใช้แชนเนลที่ต่างออกไปจากแชนเนลเริ่มต้น ก็ไม่จำเป็นต้องเปลี่ยนแปลงแชนเนลนั้น ค่า: เลือกแชนเนลที่ใช้ได้จากรายการ 802.11b/g: เลือกตัวเลือกนี้เมื่อใช้ความถี่เฉพาะกิจ 802.11b และ 802.11g (2.4 GHz) สำหรับแบนด์นี้ แชนเนลที่เป็นค่าเริ่มต้นคือ 11 802.11a: เลือกตัวเลือกนี้เมื่อใช้ความถี่เฉพาะกิจ 802.11a (5 GHz) สำหรับแบนด์นี้ แชนเนลที่เป็นค่าเริ่มต้นคือ 36 การตั้งค่านี้ไม่สามารถใช้ได้ กับอแด็ปเตอร์ Intel® WiFi Link 1000 หมายเหตุ: หากแชนเนล 802.11a ไม่ปรากฏ แสดงว่าเครือข่ายเฉพาะกิจไม่ได้รับการสนับสนุนสำหรับแชนเนล 802.11a
การจัดการพลังงานเฉพาะกิจ | ตั้งค่าคุณลักษณะการประหยัดพลังงานสำหรับเครือข่าย (เฉพาะกิจ) แบบอุปกรณ์ต่ออุปกรณ์ ยกเลิกใช้งาน: เลือกตัวเลือกนี้เมื่อเชื่อมต่อเครือข่ายเฉพาะกิจซึ่งมีสถานีที่ไม่สนับสนุนการจัดการพลังงานเฉพาะกิจ การประหยัดพลังงานสูงสุด: เลือกเพื่อใช้งานแบตเตอรี่ให้มีอายุการใช้งานสูงสุด สภาพแวดล้อมที่มีเสียงดัง: เลือกเพื่อประสิทธิภาพการใช้งานสูงสุดหรือเพื่อเชื่อมต่อกับลูกข่ายหลายเครื่อง
โหมด QoS เฉพาะกิจ | การควบคุม คุณภาพของการให้บริการ (QoS) ในเครือข่ายเฉพาะกิจ QoS จะจัดลำดับความสำคัญของการรับส่งข้อมูลจากจุดเชื่อมต่อสูงกว่าเครือข่ายไร้สาย โดยขึ้นอยู่กับการจัดประเภทการรับส่งข้อมูล WMM* (Wi-Fi Multimedia*) เป็นการตรวจสอบ QoS ของ Wi-Fi Alliance* (WFA) เมื่อ WMM* ถูกเปิดใช้ อแด็ปเตอร์ WiFi จะใช้ WMM ในการสนับสนุนการใส่แท็กความสำคัญและการจัดลำดับความสามารถสำหรับเครือข่าย Wi-Fi* เปิดการใช้งาน WMM ยกเลิกการใช้งาน WMM (ค่าเริ่มต้น)
ไม่สามารถใช้กับแชนเนลขนาดใหญ่ | การตั้งค่านี้สื่อสารกับเครือข่ายรอบๆ แต่ไม่สามารถใช้กับช่องสัญญาณ 40MHz ในแบนด์ 2.4GHz ค่าเริ่มต้นคือ ปิด (ยกเลิกใช้งาน) ดังนั้นอแด็ปเตอร์จึงไม่ส่งการแจ้งเตือนนี้ หมายเหตุ: การตั้งค่านี้ใช้ไม่ได้ กับอแด็ปเตอร์ต่อไปนี้: Intel® Wireless WiFi Link 4965AG_ Intel® PRO/Wireless 3945ABG Network Connection
การป้องกันโหมดผสม | ใช้เพื่อหลีกเลี่ยงการชนกันของข้อมูลในสภาพแวดล้อมแบบผสมของ 802.11b/11g/11a/11n ฟังก์ชั่น ขอให้ส่ง/ล้างเพื่อส่ง (RTS/CTS) ควรใช้ในสถานการณ์ที่เครื่องลูกข่ายอาจไม่สามารถรับสัญญาณระหว่างกันได้ CTS-to-self สามารถใช้เพื่อเพิ่มประสิทธิภาพการส่งผ่านมากขึ้นในสภาพแวดล้อมที่เครื่องลูกข่ายอยู่ในระยะใกล้เคียงกันและสามารถรับสัญญาณระหว่างกันได้ (CTS-to-self ไม่ได้รับการสนับสนุนสำหรับ 802.11n)
การจัดการพลังงาน (มุมมองผู้ดูแลระบบ) | เมื่อสร้างแพ็คเกจของผู้ดูแลระบบ การจัดการพลังงานจะให้คุณเลือกระดับที่สมดุลระหว่างการใช้พลังงานและประสิทธิภาพของอแด็ปเตอร์ WiFi PSP - โหมดประหยัดพลังงาน CAM - โหมดเปิดใช้อย่างต่อเนื่อง เลือกระดับของโหมดประหยัดพลังงานที่ต้องการ: PSP CAM: อแด็ปเตอร์ลูกข่ายเริ่มทำงานอย่างต่อเนื่อง PSP ระดับ 1: ตั้ง PSP ไว้ที่ระดับพลังงานสูงสุด PSP ระดับ 2-4: ตั้ง PSP เพื่อปรับพลังงานไปที่ระดับสูงสุด PSP ระดับ 5 ตั้ง PSP เพื่อปรับให้อายุใช้งานแบตเตอรี่สูงสุด PSP อัตโนมัติ: ค่าเริ่มต้นคือ PSP ระดับ 5 หมายเหตุ: การประหยัดการใช้พลังงานจะให้ผลแตกต่างกันโดยขึ้นอยู่กับการตั้งค่าโครงสร้างพื้นฐาน
โหมดเริ่มนำ | เปลี่ยนค่าความยาวของการเริ่มนำที่จุดเชื่อมต่อได้รับในระหว่างการเชื่อมต่อเบื้องต้น ใช้ การเริ่มนำ Tx แบบอัตโนมัตินี้ เสมอ เพื่อให้การเชื่อมต่อเครือข่ายดีที่สุด การเริ่มนำ Tx แบบอัตโนมัติ ช่วยให้สามารถตรวจพบการเริ่มนำโดยอัตโนมัติได้ ควรใช้การเริ่มนำแบบสั้นหากสนับสนุนการใช้งาน หากไม่สนับสนุน ให้ใช้ การเริ่มนำ Tx แบบยาว หมายเหตุ: การตั้งค่านี้จะใช้ได้เฉพาะในกรณีที่อแด็ปเตอร์ WiFi ที่ใช้คือ Intel® PRO/Wireless 2915ABG Network Connection หรือ Intel® PRO/Wireless 2200BG Network Connection
ความแรงในการใช้งานข้ามเขต | การตั้งค่านี้จะช่วยคุณกำหนดว่าเครื่องลูกข่ายไร้สายจะข้ามเครือข่ายด้วยความแรงของสัญญาณมากน้อยเพียงใดเพื่อเพิ่มประสิทธิภาพการติดต่อกับจุดเชื่อมต่อ คลิก ใช้ค่าเริ่มต้น เพื่อตั้งค่าที่สมดุลระหว่างการไม่ข้ามเครือข่ายกับประสิทธิภาพการเชื่อมต่อ หรือเลือกค่าจากรายการ ค่า: 0: ไม่ข้ามเครือข่าย: เครื่องลูกข่ายของคุณจะไม่มีการใช้งานข้ามเครือข่าย เฉพาะกรณีที่คุณภาพการเชื่อมต่อต่ำลงอย่างชัดเจนเท่านั้นจึงจะมีการข้ามไปยังจุดเชื่อมต่ออื่น 1-3: อนุญาตให้ข้ามเครือข่าย 2: ค่าเริ่มต้น: ตั้งค่าที่สมดุลระหว่างการไม่ข้ามเครือข่ายกับประสิทธิภาพการเชื่อมต่อ 4: ข้ามเครือข่ายสูงสุด
การเพิ่มประสิทธิภาพอัตรารับส่ง | เปลี่ยนค่าของการควบคุมการส่งชุดข้อมูลจำนวนมาก ใช้งานแล้ว: เลือกเพื่อเปิดใช้งานการเพิ่มประสิทธิภาพอัตรารับส่ง ยกเลิกใช้งาน: (ค่าเริ่มต้น) เลือกเพื่อยกเลิกใช้งานการปรับปรุงประสิทธิภาพอัตรารับส่ง
การส่งผ่านพลังงาน | ถ้าคุณลดกำลังการส่ง คุณจะลดระยะครอบคลุมของสัญญาณวิทยุ WiFi ด้วย การตั้งค่าเริ่มต้น: ตั้งค่าไว้ที่ขนาดกำลังสูงสุด ค่า: Tx ต่ำสุด: ระยะครอบคลุมน้อยที่สุด: ตั้งอแด็ปเตอร์ให้อยู่ที่ระดับกำลังการส่งต่ำสุด ทำให้คุณสามารถเพิ่มปริมาณพื้นที่ครอบคลุมหรือจำกัดขอบเขตพื้นที่ครอบคลุม ลดขนาดพื้นที่ครอบคลุมในบริเวณที่มีการใช้สัญญาณสูงเพื่อเพิ่มคุณภาพการส่งโดยรวม และหลีกเลี่ยงความหนาแน่นของการใช้สัญญาณและการเกิดสัญญาณรบกวนกับอุปกรณ์อื่นๆ Tx ระดับ 1, Tx ระดับ 2, Tx ระดับ 3: ตั้งตามข้อกำหนดของแต่ละประเทศ Tx สูงสุด: ระยะครอบคลุมมากที่สุด: ตั้งอแด็ปเตอร์ให้อยู่ที่ระดับกำลังการส่งสูงสุด เลือกเพื่อให้มีประสิทธิภาพสูงสุดและอยู่ในสภาพแวดล้อมที่มีอุปกรณ์วิทยุอื่นๆ ในปริมาณจำกัด หากคุณเลือก ไม่เปลี่ยนแปลง การตั้งค่านี้ก็จะไม่ถูกเปลี่ยนแปลงที่คอมพิวเตอร์ของผู้ใช้ หมายเหตุ: การตั้งค่าดีที่สุดใช้สำหรับผู้ใช้ที่มักจะตั้งกำลังการส่งไว้ที่ระดับต่ำสุดเท่าที่เป็นไปได้โดยที่ยังสามารถใช้การสื่อสารอย่างมีคุณภาพได้ การตั้งค่านี้จะช่วยให้สามารถใช้อุปกรณ์ไร้สายได้จำนวนสูงสุดในพื้นที่ที่มีการใช้สัญญาณหนาแน่น และลดสัญญาณรบกวนกับอุปกรณ์อื่นที่วิทยุนี้ใช้ช่วงคลื่นวิทยุร่วมกัน หมายเหตุ: การตั้งค่านี้จะมีผลเมื่อใช้โหมดเครือข่าย (โครงสร้างพื้นฐาน) หรือโหมดอุปกรณ์ต่ออุปกรณ์ (เฉพาะกิจ)
โหมดไร้สาย | เลือกโหมดที่จะใช้เชื่อมต่อกับเครือข่าย WiFi: 802.11a เท่านั้น: เชื่อมต่ออแด็ปเตอร์ WiFi ไร้สายกับเครือข่าย 802.11a เท่านั้น ไม่มีผลบังคับใช้กับอแด็ปเตอร์ทั้งหมด 802.11b เท่านั้น: เชื่อมต่ออแด็ปเตอร์ WiFi ไร้สายกับเครือข่าย 802.11b เท่านั้น ไม่มีผลบังคับใช้กับอแด็ปเตอร์ทั้งหมด 802.11g เท่านั้น: เชื่อมต่ออแด็ปเตอร์ WiFi ไร้สายกับเครือข่าย 802.11g เท่านั้น 802.11a และ 802.11g: เชื่อมต่ออแด็ปเตอร์ WiFi กับเครือข่าย 802.11a และ 802.11g เท่านั้น ไม่มีผลบังคับใช้กับอแด็ปเตอร์ทั้งหมด 802.11b และ 802.11g: เชื่อมต่ออแด็ปเตอร์ WiFi กับเครือข่าย 802.11b และ 802.11g เท่านั้น ไม่มีผลบังคับใช้กับอแด็ปเตอร์ทั้งหมด 802.11a, 802.11b และ 802.11g: (ค่าเริ่มต้น) - เชื่อมต่อกับเครือข่ายไร้สาย 802.11a, 802.11b หรือ 802.11g ไม่มีผลบังคับใช้กับอแด็ปเตอร์ทั้งหมด

กลับไปที่ด้านบน

กลับไปที่สารบัญ

เครื่องหมายการค้าและข้อสงวนสิทธิ์