חזרה לתוכן העניינים

# כלי אבחון ידני

כלי האבחון הידני מאפשר להפעיל סדרה של בדיקות אבחון המוודאות את תפקודיות מתאם ה- WiFi‏. שתי רמות של פרטי אבחון מיוצגות בכלי זה: רמת משתמש ורמת תמיכה טכנית. ברמת המשתמש, הכלי מציג רק תיאור קצר של שלבי האבחון השונים המבוצעים ומציג רק ציון עובר או נכשל עבור כל שלב.

רמת התמיכה הטכנית כוללת יצירה של קובץ יומן, הכולל מידע מפורט על כל הבדיקות שבוצעו. ניתן לשמור קובץ יומן זה כקובץ טקסט ולשלוח אותו בדואר אלקטרוני למחלקת תמיכה טכנית לשם פתרון בעיות של התחברות.

## כיצד לגשת

- עבור משתמשי Windows* XP, פתח תחילה את תוכנית השירות לחיבור Intel® PROSet/Wireless WiFi‏. לאחר מכן, בתפריט כלים לחץ על כלי אבחון ידני.
- עבור משתמשי Windows Vista* או Windows* 7, לחץ על התחל > כל התוכניות > Intel PROSet Wireless > אבחון ידני של WiFi‏.

### הגדרת המיקום של קובץ היומן

1. בתוך כלי האבחון הידני, לחץ על קובץ > הגדרות.... קובץ היומן, בשם WirelessDiagLog.csv, מכיל את תוצאות הבדיקות. הוא נשמר כקובץ טקסט וניתן להשתמש בו כדי לפתור בעיות של קישוריות רשת.
2. לחץ על עיון כדי לציין את המיקום הרצוי לשמירת קובץ היומן.
3. לחץ על אישור כדי להחיל את השינויים ולחזור לכלי האבחון הידני. בהפעלה הבאה של הבדיקות, קובץ היומן יישמר במיקום שציינת.

### הפעלת הבדיקות

1. לחץ על תיבת הסימון שליד כל בדיקה, כדי לבחור את הבדיקה שברצונך להפעיל.
2. לחץ על הפעל בדיקות כדי להפעיל את הבדיקות הנבחרות. תוצאות הבדיקות יישמרו בקובץ בשם WirelessDiagLog.csv‏.
3. לחץ על סגירה כדי לסגור את כלי האבחון הידני.

### בדיקות זמינות

שם | תיאור
--- | ---
בדיקת חומרה | הבדיקה עוברת אם מתאם ה- WiFi נמצא ונגיש. הבדיקה נכשלת אם המתאם לא נמצא, או נמצא אך מנוטרל. סיכום הבדיקה מציג אם החומרה האלחוטית מאופשרת או מנוטרלת. פתרון בעיות ודא שהמתאם רשום תחת מתאמי רשת במנהל ההתקנים. אם המתאם אינו מופיע ברשימה, לחץ באמצעות לחצן העכבר הימני על מתאמי רשת ובחר סרוק שינויים בחומרה. באפשרותך גם לאתחל את המערכת. ודא שהמתאם מאופשר במנהל ההתקנים. כאשר המתאם מנוטרל, X אדום מוצג בהתקן. לחץ באמצעות הלחצן הימני של העכבר על המתאם ובחר אפשר בתפריט. כאשר המתאם מציג סימן קריאה צהוב, לחץ באמצעות לחצן העבר הימני על המתאם והתקן מחדש את מנהל ההתקן. לקבלת אפשרויות נוספות בנוגע לפתרון בעיות, פנה אל יצרן המחשב.
בדיקת מנהל התקן | סיכום הבדיקה מציג את מנהל ההתקן של חיבור הרשת Intel® PRO/Wireless הנתמך על-ידי מתאם ה- WiFi‏. הבדיקה מוודאת שהגרסה הבינארית של מנהל התקן תואמת לגרסה המותקנת של תוכנית השירות לחיבור WiFi‏. הבדיקה נכשלת אם הקובץ הבינארי של מנהל התקן אינו נמצא או אם גרסת מנהל התקן אינה תואמת לגרסת התוכנה של תוכנית השירות לחיבור WiFi (לדוגמה, גרסה 11.1.x.x ומנהל התקן מגרסאות 9.0.x.x, 9.1.x.x או 11.1.x.x). פתרון בעיות התקן מחדש את מנהלי ההתקנים באמצעות תוכנית השירות לחיבור WiFi‏.
בדיקת רדיו | סיכום הבדיקה מציג אם הרדיו מופעל או כבוי. הבדיקה בודקת את מצב הנוכחי של הרדיו. הבדיקה עוברת אם הרדיו מופעל. הבדיקה נכשלת אם הרדיו כבוי. פתרון בעיות ודא שהרדיו של מתאם ה- WiFi מופעל. להפעלה וכיבוי של הרדיו, השתמש בשיטות הבאות: מתג החומרה. בדוק במנהל ההתקנים כדי לוודא שהמתאם מאופשר.
בדיקת סריקה | הבדיקה בודקת את רשתות ה- WiFi בטווח מתאם ה- WiFi‏. הבדיקה עוברת אם ניתן לראות את הרשתות ברשימת הסריקה. סיכום הבדיקה מציג את מספר הרשתות הזמינות להתחברות. פתרון בעיות ודא שאתה נמצא בטווח של נקודת גישה. כבה את הרדיו האלחוטי והפעל אותו שוב. ודא שהגדרת פס הרשת האלחוטית תואמת להגדרת פס נקודת הגישה. כבה את נקודת הגישה והפעל אותה שוב.
בדיקת שיוך | סיכום הבדיקה מציג משויך או לא משויך. שיוך הוא יצירה ותחזוקה של הקישור האלחוטי בין התקנים. כאשר אבטחה מאופשרת, ההתקנים רק מחליפים אישורי אבטחה. הבדיקה בודקת קישוריות אלחוטית. הבדיקה עוברת אם הלקוח משויך בהצלחה. פתרון בעיות כאשר עוצמת האות של נקודת הגישה נמוכה, השתמש בבדיקת האות הרשומה להלן. ודא שנוצר פרופיל. אם נוצר: ודא שה- SSID של הפרופיל תואם לשם הרשת (SSID) של נקודת הגישה. הסר את הפרופיל וצור פרופיל חדש. ודא שהרשת האלחוטית אינה כלולה ברשימת הפריטים (פרופילים) המנועים. ודא שכתובת ה- MAC לא מנועה בנקודת הגישה.
בדיקת אימות | תיאור התהליך לאחר שיוך, שבמהלכו מאומתת זהות ההתקן האלחוטי או משתמש הקצה ולאחר מכן מתאפשרת גישה לרשת. הבדיקה בודקת את פרטי מצב האימות, כולל כל הסיומות התואמות של Cisco ומידע הקשור לאבטחה. הבדיקה עוברת אם הלקוח מאומת בהצלחה. הבדיקה נכשלת אם מפתח ה- WEP או תעודות אחרות אינן מאומתות. סיכום הבדיקה מציג אם האימות נדרש לצורך התחברות לרשת. פתרון בעיות ערוך את הפרופיל כדי להבטיח שנעשה שימוש בתעודות הנכונות עבור מפתח ה- WEP, PSK, סיסמה או אישורים. הסר את הפרופיל הקיים וצור פרופיל חדש.
בדיקת אות | סיכום הבדיקה מציג את איכות האות. אם איכות האות נמוכה, השתמש בלחצן פתרון בעיות כדי לאבחן ולתקן את הבעיה. פתרון בעיות העבר את המחשב לטווח שבין 3 עד 6 מטר מנקודת הגישה האלחוטית או הנתב. צמצם הפרעות על-ידי התרחקות ממכשירים (מכשירי מיקרוגל, טלפונים סלולריים או טלפונים של ‎2.4 GHz) או מנקודות גישה המשתמשות באותו ערוץ. נסה להגדיל את עוצמת השידור של נקודת הגישה.
בדיקת איתות (Ping) | הבדיקה מאמתת אם מתאם ה- WiFi שולח ומקבל בהצלחה הודעות מכתובות ה- IP של נקודת הגישה, שער ברירת המחדל, שרת DHCP (אם הוא מאופשר) ושרתי DNS‏. סיכום הבדיקה מציג אם התקבלו תשובות מאותן ישויות. דוגמה: תשובה: נקודת גישה, שער ברירת מחדל. אין תשובה: שרת DHCP הערה: אם בדיקות האיתות לנקודת גישה זו ולשער ברירת המחדל עוברות בהצלחה, אבל בדיקת האיתות לשרת ה- DNS נכשלת, זו אינה בעיה של רשת אלחוטית אלא בעיה כללית של הרשת. פתרון בעיות נטרל את אבטחת חומת האש ונסה שוב את בדיקת האיתות. פנה ליצרן נקודת הגישה לשם פתרון בעיות ברשת הביתית. משתמשים ארגוניים יפנו למנהל הרשת שלהם.
פתרון בעיות | אבחון ותיקון בעיות המוצגות בכל אחת מהבדיקות. הלחצן פתרון בעיות הופך פעיל אם הבדיקה נכשלת.
הפעל בדיקות | ביצוע הבדיקות שבחרת.
סגור | סגירת הדף.
עזרה? | הצגת עזרה עבור דף זה.

חזרה לראש הדף

חזרה לתוכן העניינים

סימנים מסחריים וכתבי ויתור